runetrust/blame-folketinget-dk huggingface dataset:
Jens Peter Vernersen (S), 2008-12-03:
Og vil ministeren sørge for, at rengøringen bliver bragt i top, sådan at vi ikke skal se de skandaler, vi har set på rengøringsområdet? Ministeren har jo flere gange været i fjernsynet, og det har aldrig virket, som om ministeren har været særlig glad for at få præsenteret de her synspunkter.
Finn Sørensen (EL), 2016-03-18:
Der har jeg jo det forslag, at vi kan gøre det meget, meget kort, ved at ministeren går på talerstolen her i dag og siger, at ministeren vil lægge afgørende vægt på det, der står i den her udtalelse, for så ved alle, der har forstand på kriminologi og EU-kodesprog, at afgørende vægt betyder, at regeringen ikke kan støtte en EU-lovgivning, hvis ikke de ting bliver opfyldt, som står i det her forslag til vedtagelse.
Keld Albrechtsen (EL), 2004-04-23:
Vi kan få sagen nærmere belyst hos trafikministeren eller justitsministeren - jeg ved så ikke, hvem der skal svare - men lovforslaget indebærer efter min formening, at der i realiteten skal indføres en skærpet paskontrol af hver eneste passager i de busser, der passerer grænserne til Sverige og Tyskland.
Hans Kristian Skibby (DF), 2021-05-05:
Der har været rigtig mange bekymringer, og der har været rigtig mange henvendelser fra borgere og foreninger her i Københavnsområdet, eksempelvis i forhold til Margretheholms Havn og de 750 lystbåde, og hvordan det skal gå med deres sejlads ind og ud af Københavns havne.
Tommy Ahlers (V), 2019-12-18:
For ordføreren siger, at man ikke kan sige noget om, om det har ført til flere kapitalfondsejede virksomheder, men så læser man de citater op, som netop handler om, at Det Økonomiske Råd siger, at man ved at gøre det her kan få flere kapitalfondsejede virksomheder, som nogle gange, synes de, kan være en bedre ejerform baseret på noget forskning, der er lavet af det.
Pernille Rosenkrantz-Theil (S), 2012-12-17:
Og det, som det, som vi lægger op til i forbindelse med den aftale, vi har indgået med hinanden, giver mulighed for, er jo præcis, at Thomas, som han hedder, kan få finansieret sit grundforløb og på den måde kan komme hen over det næste halve år med en dagpengeforsørgelse på 60 pct. og på den måde kan fortsætte sin elektrikeruddannelse bagefter som voksenlærling.
Kim Christiansen (DF), 2011-06-01:
Så er det bare, jeg som ordfører godt kan undre mig over, at den her pludselige åbenbaring rammer hr. Benny Engelbrecht, som åbenbart er i fuldstændig modstrid med sin trafikordfører, hr. Magnus Heunicke, og Socialistisk Folkepartis ordfører, fru Anne Baastrup.
Jakob Ellemann-Jensen (V), 2019-01-24:
Sammenfattende finder regeringen på den baggrund ikke, at der er grundlag for et generelt forbud, ligesom det i øvrigt heller ikke skønnes at være muligt at lave et nationalt forbud inden for EU-retten, medmindre der er ny viden, som viser, at der er en uacceptabel risiko.
Hans Kristian Skibby (DF), 2012-04-17:
Det er også derfor, formoder jeg, at de to ordførere før mig brugte relativt meget tid på at diskutere menneskerettigheder set i forhold til, hvad der egentlig er vigtigst: noget at spise og noget at drikke, det at man kan få sig en god portion aftensmad, eller muligheden for at kunne stemme ved et frit, demokratisk valg.
Inger Støjberg (V), 2010-12-14:
Hvis man kigger på Aalborg Kommune, vil man se, at det umiddelbart vil få en negativ virkning på 26 mio. kr. for Aalborg Kommune, men fordi der jo netop er en kompensationsordning, som hr. Bjarne Laustsen ellers står og efterlyser her, mister Aalborg Kommune netop ikke 26 mio. kr., men får en kompensation på godt 11 mio. kr.
Lisbeth Bech Poulsen (SF), 2017-05-16:
For vi hører nærmest, at der ikke er nogen konsekvenser ved at begå kriminalitet, hvis du er under den kriminelle lavalder, og der siger vi bare, at da den kriminelle lavalder blev sat op til 15 år igen, var det jo ikke sådan, at kriminaliteten eksploderede blandt de 14-årige, fordi de sagde: Wauw, nu kan vi lave en masse kriminalitet uden konsekvenser.
Aage Frandsen (SF), 1998-06-23:
Den imødekommelse er faktisk så stor, at når det drejer sig om endelig vedtagelse, kan vi ikke stemme for forslaget, hvad vi ellers tilkendegav i forbindelse med førstebehandlingen. Det, der i virkeligheden er tale om nu, er et andet forslag, som ministeren vil have gennemført, nemlig et forslag, der åbner mulighed for anlæggelse af en motorvej, og det er vi imod.
Helle Sjelle (KF), 2010-05-25:
Vi Konservative er klar til at sende Danmarks tre forbehold, forsvarsforbeholdet, euroforbeholdet og det retlige forbehold – og for den sags skyld også unionsforbeholdet – til afstemning, så snart der er bred opbakning til det i Folketinget, og det er der desværre ikke i øjeblikket.
Morten Bødskov (S), 2020-12-15:
Jeg ser frem til at læse deres vurderinger og også forholde mig til de anbefalinger, som de vil komme med, og det vil jeg, som det også har været fremme under debatten, gøre efter et følg og forklar-princip, som vi kender det fra formandskabets eksisterende rolle som finanspolitisk vagthund.
Thomas Jensen (S), 2012-06-08:
Med FL12 afsættes der f.eks. flere penge til personale i daginstitutioner, fjernelse af loftet over børne- og ungeydelsen, fjernelse af brugerbetaling for behandling mod barnløshed, afskafffelse af fattigdomsydelserne og bedre mulighed for uddannelse til arbejdsløse.
Anne Grete Holmsgaard (SF), 2002-04-23:
I SF er vi overordentlig glade for, at miljøministeren på Danmarks vegne stemte for EU's rådsbeslutning om ratifikation af Kyotoprotokollen den 4. marts i år, selv om den oprindelige danske position vedrørende basisåret ikke blev imødekommet i selve retsakten.
Margrethe Vestager (RV), 2002-05-02:
Med hensyn til hvor langt vi strækker os for netop at stå inde for de aftaler, som er indgået - og fru Marianne Jelved har også her i salen givet tilsagn om meget gerne at ville samarbejde med regeringen om at sikre en sund offentlig økonomi - vil jeg spørge, hvad fru Eva Kjer Hansen mener om den kommunale prioritering, der synes at være den gængse i øjeblikket, nemlig at man for at holde aftalerne prioriterer sådan, at man hjemtager anbragte børn af rent økonomiske grunde og ikke af sagligt socialpolitiske grunde.
Ole Sohn (SF), 2006-11-28:
Derfor vil vi bruge udvalgsarbejdet til at sikre, at vi får de eksempler frem, som der måtte ligge til grund for eventuelle urimeligheder, så vi kan få overbevist ministeren om, at den model, som arbejdsmarkedets parter har bygget på, også fortsat kan være gældende på det ikkeorganiserede område.
Margrete Auken (SF), 1999-04-28:
Jeg har i hvert fald haft store debatter, også i begyndelsen af 1980'erne og i midten af 1980'erne, om at koordinere både den nordiske og den øvrige europæiske godstrafik på skinner, vel vidende at den først og fremmest blev stoppet af en meget gammeldags organisering.
Rasmus Stoklund (S), 2021-05-05:
Og hvis man følger den her logik om, at alene det, at man kommer fra et område, hvor der er en alvorlig situation, og hvor der kan være en skrøbelighed og ustabilitet, er der jo altså virkelig mange byer, områder, regioner, lande i verden, hvorfra man så var asylberettiget, hvis man kom til Danmark.
Jeppe Bruus (S), 2023-10-10:
Nu var der lige en ordveksling heroppe tidligere, og begge deltagere havde sådan set ret, for hr. Rasmus Jarlov har ret i, at der er indført en generel bagatelgrænse på 200 kr. for al gæld; men i det her specifikke lovforslag indfører vi altså en anden bagatelgrænse på 2.000 kr. for den del af gælden, der er ikkeinddrivelsesparat, og som der altså stadig skal ryddes op i.
Mette Abildgaard (KF), 2025-12-02:
Men jeg vil også gerne understrege, at der er masser af eksempler på, at vi fra konservativ side har været med til at stemme for politiske tiltag, som har været med til at øge overvågning, men hvor vi mener, at det har kunnet retfærdiggøres af andre hensyn, hvor balancen har været den rigtige i vores afvejning.
Hans Andersen (V), 2013-06-12:
Over de kommende år henter vi samlet næsten 1 mia. kr. mere i kontanthjælpssystemet, end regeringen lagde op til, og det betyder selvfølgelig, at vi har haft 1 mia. kr. mere til at bruge på vækstpakken til glæde for erhvervslivet og danske arbejdspladser.
Karsten Lauritzen (V), 2009-05-28:
Det er til gengæld også en glædelig dag for Venstre, som jeg sagde indledningsvis, og det er jo, fordi vi får vist – og det er vi faktisk glade for – at dem, der står vagt om en fast og fair udlændinge- og integrationspolitik, er regeringen, det er Venstre, og det er De Konservative støttet af Dansk Folkeparti.
Anita Knakkergaard (DF), 2011-04-26:
I øvrigt har lejeren mulighed for at gå i huslejenævnet, hvis han mener, at prisen er for høj, eller lejeren kan i forbindelse med fraflytning vælge sine egne håndværkere eller selv udføre arbejdet håndværksmæssig forsvarligt, hvis det er gennemført inden lejers opsigelse og gennemgang af lejemålet ved fraflytning.
Sofie Carsten Nielsen (RV), 2019-12-18:
Derfor vil jeg også spørge, helt oprigtigt, om vi så også kan regne med, at ordførerens parti nu, hvor det desværre ikke kom med i finanslovsforslaget – men måske kan det komme med i klimahandlingsplanen – vil være med til at indføre en flyafgift, der kan bruges til grøn omstilling af flybranchen og til at rejse skov, så vi kan reducere CO 2 ?
Karen Hækkerup (S), 2007-02-01:
Eftersom Forbrugerombudsmanden er en offentlig håndhævelsesmyndighed, kan det nemlig meget vel tænkes, at han først og fremmest vil føre sager, der er relateret til hans embede og derfor er markedsføringsrelaterede, hvorimod Forbrugerrådet har givet udtryk for, at de især kunne tænke sig at rejse sager, hvor en erhvervsvirksomhed har overtrådt konkurrenceloven og har fået en bøde, men hvor små forbrugere ikke kan få pengene tilbage, selv om der har været lavet aftaler i porten.
Margrethe Vestager (RV), 2013-01-15:
Det er derfor, jeg nævner det her med, at vi har ambitionen om at lave en dansk udbudslov, når EU-direktivet er færdigt, så vi får det forankret, og så vi får diskussionen her, så det er Folketinget, der har lavet det og ligesom godkendt, at det er det regelsæt, vi vil køre efter.
Kristian Thulesen Dahl (DF), 2003-10-10:
Som jeg forstår hr. Henrik Dam Kristensen i dag, så er det jo soleklart, at det, der bliver etableret, er sådan en nødsituation, altså en midlertidig tilstand med henblik på, at Socialdemokratiet kan få alt det, der ligger under det retlige område, overladt til EU-kompetencer. Jeg synes da, at det er vigtigt.
Jann Sjursen (KRF), 2000-05-26:
Vi er utrolig glade for, at det ændringsforslag blev vedtaget af Folketinget, fordi det kan betyde, at gravide, der overvejelser abort, ikke bliver presset, hverken til at gennemføre svangerskabet eller til at afbryde det, men at kvinden i virkeligheden får støtte til at træffe det, der for hende er det bedste valg.
Kristian Pihl Lorentzen (V), 2008-01-31:
Det synes jeg altså vi er nødt til lige at få på det rene, og derfor vil jeg spørge hr. Kim Christiansen, om ordføreren kan bekræfte, at der er tale om et rent brugerfinansieret projekt, og at det ikke er skatteyderne, der skal betale projektet, men at det faktisk primært er svenske og tyske brugere, der skal betale det.
Ole Sohn (SF), 2003-09-09:
Når man er i en situation, hvor vi kan se, at der er en generelt stærkt stigende ledighed, synes jeg, det er fuldstændig underordnet, om man tager det ene eller det andet tal, eller om man siger, at 20.000, 25.000 eller 30.000 er puttet ind i forskellige ordninger.
Mai Mercado (KF), 2017-01-17:
Men der har også været enighed om, at vi i Folketinget skal have større fokus på at sikre, at de reformer, vi vedtager, har den ønskede virkning, inden vi vedtager nye regler, og derfor blev jeg så glad for fru Marianne Jelveds indlæg, hvor hun sagde, at det godt kunne være, at vi skulle stoppe op og kigge på de eksisterende regler frem for altid at tilføje nye regler på nye regler.
Anders Fogh Rasmussen (V), 2003-11-19:
Men det ændrer jo ikke ved, at vi naturligvis må interessere os for menneskerettighedssituationen i Rusland, herunder ikke mindst i Tjetjenien, og det er også grunden til, at sagen er på dagsordenen og også bør være på dagsordenen, når EU har møder med eller samarbejder med Rusland.
Kristian Jensen (V), 2016-11-22:
Hidtil har man gjort det, at årets overskud er blevet i IFU, og så en gang imellem har man så politisk valgt at sige, at nu laver vi en udlodning af noget af det overskud, der har været, og så har man pludselig på en gang trukket ret store millionbeløb ud af IFU.
Ole Glahn (RV), 2005-05-10:
Aftalen indeholdt også en begrænsning af væksten i de selvbudgetterede udskrivningsgrundlag for hver enkelt kommune, en likviditetsbinding fra 2005 til januar 2007, likviditetsbinding for kommuner, hvis forsyningsvirksomheder under et i 2005 budgetterede med at oparbejde et overskud, og endelig en modregningsordning i 2006 over for kommuner, der i 2005 øger en allerede oparbejdet gæld i forsyningsvirksomhederne og/eller nedbringer et tilgodehavende hos forsyningsvirksomhederne.
Lene Espersen (KF), 2011-03-18:
Jeg vil gerne takke Venstres ordfører, hr. Michael Aastrup Jensen, netop for at have sat fokus på de spirende demokratier, og på, hvor vigtigt det er, at vi får sat barren det rigtige sted, i forhold til hvad det internationale samfund mener at et regime som Gaddafis kan slippe af sted med.
Christian Friis Bach (RV), 2014-04-03:
Vi skal af med den børnecheck, som danskerne er så utrolig glade for, som er så utrolig effektiv, og som virkelig gør, at mange børnefamilier får råd til at købe det tøj til børnene, de gerne vil have, og til at tage sig godt af de børn, de har.
Jakob Sølvhøj (EL), 2018-01-26:
Så har jeg måske bare det enkelte spørgsmål, om SF ikke mener, det kunne være interessant, at de partier, der nu har fremsat forslaget i dag, og de partier, der tydeligt har markeret, at der er behov for at gøre op med det frie valg under en eller anden form, sætter sig sammen og ser, om man kan finde et fælles bud på det her.
Johanne Schmidt-Nielsen (EL), 2016-01-26:
Det er faktisk ikke ment som polemik, når jeg siger, at jeg er oprigtig ked af, at man har valgt f.eks. at skære ned på FN's udviklingsprogrammer i Syrien, Jordan og Libanon, for det er noget af det, der er med til at stabilisere de nærområder, som der bliver talt utrolig meget om, men gjort meget lidt for.
Pernille Vigsø Bagge (SF), 2005-04-06:
Nu handler forslaget jo ikke om at forbedre kommunernes skattegrundlag, men om børnenes tarv og trivsel, og jeg kunne godt tænke mig at spørge ordføreren: Hvorfor mener ordføreren ikke, det er en fordel med ét regelsæt frem for alle mulige forskellige retningslinjer på dette område?
Poul Nyrup Rasmussen (S), 2002-05-21:
Det er imidlertid samtidig ret vigtigt at sikre sig, at spørgsmålet også behandles i en bredere og mere langsigtet ramme, for det er bestemt ikke ligegyldigt, hvordan udvidelsen kommer til at finde sted, og hvordan samlingen af Europa kommer til at foregå. Vi skal huske, at i et stort antal ansøgerlande skal udvidelsesaftalerne godkendes ved folkeafstemninger, og det er fantastisk vigtigt, at befolkningerne i de nye lande virkelig føler og kan se, at udvidelsen har perspektiv. Derfor vil jeg gerne understrege her ved starten af debatten i dag, at udvidelsen af EU ikke er afslutningen, men begyndelsen på arbejdet for at sikre et Europa, der hænger sammen, som er helt, som er bæredygtigt, socialt og stabilt, og som er præget af velstand og velfærd. Når aftalerne er på plads, begynder derfor et fantastisk vigtigt samarbejde.
Søren Pind (V), 2011-06-14:
Jeg kan også lige så godt sige det, og det kan være, at det er en glæde for fru Helle Thorning-Schmidt, al den stund at hun jo, som fru Marianne Jelved så rigtigt sagde det, har sagt, at hun ikke ville være med til yderligere stramninger i udlændingeloven.
Rune Lund (EL), 2007-02-20:
Altså, med hensyn til netop at gøre de her oplysninger tilgængelige for forbrugerne, sådan at man kan vælge et produkt, som er produceret under ordentlige vilkår, og med hensyn til det, som hr. Per Ørum Jørgensen siger, vil jeg sige, at der faktisk har været præcis den samme problemstilling i forbindelse med Toms Chokoladefabrik som med Nestlé.
Marlene Harpsøe (DF), 2016-02-09:
Og de personer, der er svagest, som indgår i ressourceforløb, er ikke omfattet af loftet, hvilket er vigtigt for os i Dansk Folkeparti at pointere. Samtidig indfører vi et skærpet krav om, at man som kontanthjælpsmodtager selvfølgelig skal stå til rådighed for arbejdsmarkedet, og det betyder, at man skal være i arbejde i minimum 225 timer på 1 år for at få udbetalt den fulde kontanthjælp.
Eyvind Vesselbo (V), 2006-05-30:
For det første er Venstre generelt imod at øremærke statens indtægter til specielle formål, for det andet er regeringens såkaldte allokeringsplan endnu ikke færdig, og dermed er der heller ikke taget stilling til, hvordan regeringen vil håndtere salget af kvoterne og herunder provenuet.
Kristian Thulesen Dahl (DF), 2004-04-30:
Der er selvfølgelig nogle situationer, hvor en kommune, der har overtaget sådan en opgave, kan komme ud for, at vi har at gøre med f.eks. en multihandicappet, som kræver nogle helt ekstraordinært store ressourcer, for at den person får en ordentlig betjening, og hvor det ikke er rimeligt, at man siger, at den kommune alene bærer den udgift.
Line Barfod (EL), 2009-05-07:
Både politiet og Justitsministeriet havde på forhånd advaret om, at indsatsen ikke ville virke, hvis ikke man gjorde noget andet, og at indsatsen oven i købet kunne føre til de problemer, vi ser i dag, med at hashhandelen er blevet spredt ud over hele København, og at det bliver solgt sammen med hårde stoffer osv.
Pernille Rosenkrantz-Theil (EL), 2004-05-04:
Jeg vil så sige til fru Louise Frevert, at jeg er glad for, at fru Louise Frevert fandt ud af, at forslaget ikke lå i forlængelse af Dansk Folkepartis politik, for ellers var jeg blevet meget bekymret og havde nok overvejet at trække forslaget. Jeg skal sige, at vi i Enhedslisten mener, at det multikulturelle gymnasium heldigvis er virkelighed, og vi mener, at det skal tages alvorligt.
Lone Dybkjær (RV), 2006-05-31:
Det er ikke sikkert, at Tyrkiet klarer det, men hvis Tyrkiet klarer det, er det et fuldstændig andet Tyrkiet end det, vi ser i dag, og det i sig selv er jo en fantastisk ting, og derfor synes jeg også, det vil være godt, hvis Tyrkiet bliver medlem.
Claus Hjort Frederiksen (V), 2012-03-14:
Men når vi nu har fået bekræftet af formanden, at man arbejder med et spørgsmål om at begrænse adgangen til at stille spørgsmål til statsministeren som § 20-spørgsmål og reserverer det til en kreds af partiformand, så vil jeg alligevel tillade mig at spørge om, hvad statsministerens personlige opfattelse af det her er, om statsministeren deler den opfattelse, at vi her er inde og røre ved en krumtap i demokratiet, nemlig at alle 179 folketingsmedlemmer skal have gang til at stille konkrete spørgsmål til statsministeren til besvarelse her i Folketingssalen.
Ole Sohn (SF), 2003-02-28:
Derfor har det da sandelig også betydning, at man i det mindste med lidt høflighed og lidt venlighed kan forklare, at vi har forståelse for dem: Godt nok vil vi ikke have jer her, men vi har forståelse for, at den tyran, som er i Irak, dog trods alt er lidt værre for jer, så derfor får I mulighed for at være her.
Frank Aaen (EL), 2001-04-03:
Disse tilsynsråd skal supplere embedslægeinstitutionen, og tilsynsrådene vil ved deres jævnlige gang på plejehjemmene m.v. i højere grad end embedslægeinstitutionens plejehjemskonsulent lægge mærke til de forhold i dagligdagen, som bør føre til handling.
Lone Dybkjær (RV), 2007-12-11:
Jeg må sige, at med den udvidelse, der nu sker af retsforbeholdet - og det gør der jo helt uomtvisteligt, det står jo også i alle papirerne - så bliver det også en stigende byrde for os at have, og derfor synes vi også, at vi må tage fat på den diskussion.
Mikkel Bjørn (DF), 2025-04-01:
Vi deler jo sådan set SF's analyse af det her problem med de multikriminelle familier, men de multikriminelle familier og klanerne er jo også unægtelig en konsekvens af en mangeårig uansvarlig udlændingepolitik, hvor man simpelt hen har lukket for mange mennesker ind, uden at de mennesker er blevet en del af samfundet.
Per Stig Møller (KF), 2008-11-14:
Der må jeg bare minde om, at den studiekreds jo enten laver noget meget bindende, og så er den for så vidt på kant med § 19 i grundloven, for ifølge den er det regeringen, der fører udenrigspolitik, eller også laver den noget meget løst, og så er det en meget, meget stor indsats for meget lidt.
Anne-Marie Meldgaard (S), 2004-12-08:
Jeg vil godt spørge statsministeren, om hans gæster ikke gav udtryk for, at de også er nervøse for, at en eller flere generationer af unge indvandrere bliver tabt på gulvet, når det nu måske bliver rigtig svært at få en praktikplads, specielt hvis man har en anden etnisk baggrund.
Hans Kristian Skibby (DF), 2006-05-18:
Og så lægges der også op til – og det synes Dansk Folkeparti er ganske positivt – at det danske bidrag i takt med overdragelserne af de forskellige områder løbende vil kunne blive ændret, så det passer ind i planen om en øget overgang, til at være koordinerende og uddannende og superviserende over for de styrker, der forhåbentlig på et eller andet tidspunkt er irakiske.
Kristian Thulesen Dahl (DF), 2009-09-08:
Jeg synes faktisk, der er flere begrundelser nu for at gennemføre det, vi har vedtaget, end der tidligere har været, fordi det lige præcis drejer sig om at føre det, der kaldes en mere ekspansiv finanspolitik, altså en mere gang i hjulene-politik, som i højere grad kickstarter dansk økonomi.
Johanne Schmidt-Nielsen (EL), 2015-12-08:
Derudover er der heller ikke nogen tvivl om, at de ansøgere, som ikke er vant til at gå i skole og lære udenad, vil have markant sværere ved at bestå den her test end de ansøgere, som er vant til at gå i skole og læse bøger og lære udenad.
Maria Reumert Gjerding (EL), 2017-11-23:
Vi er meget bekymrede for, at det om nogle år vil vise sig, at der er foregået en fuldstændig ukoordineret og kaotisk indsats på det her område, og at vi alligevel ender med at indføre det, som vi burde gøre allerede nu, nemlig en statslig koordineret indsats.
Bjørn Elmquist (RV), 1997-10-30:
Jeg synes, det er ganske ubehageligt, hvis et politisk flertal i den lovgivende forsamling eller en udøvende magt i den periode, den har sit mandat, bare uden nogen form for afgrænsninger eller stopklodser, som så må sættes af den dømmende magt, kan udøve det, som den måtte ønske i lige de år, hvor den så har politisk beføjelse til at gøre det.
Tove Fergo (V), 2004-12-03:
Netop forholdet mellem stat og kirke er indgået i flere debatter i Folketinget i de seneste år, og det diskuteres også i verden uden for Christiansborg, og derfor er det gavnligt, hvis debatten her i dag kan bidrage til at give et samlet overblik over, hvordan de politiske partier stiller sig til dette spørgsmål.
Mette Abildgaard (KF), 2018-03-16:
Derfor gik jeg også til den tekniske gennemgang, der var på det her område den anden dag, og der var nogle meget dygtige forskere fra Aarhus Universitet, der efter bedste evne præsenterede den, men jeg må bare indrømme, at det efterlod mig med endnu flere spørgsmål end svar, og det gjorde mig dybest set kun mere forvirret.
Lars Løkke Rasmussen (V), 2017-02-28:
Det er klart, at hvis det skal virke i en fremtid med flere ældre – selv om de ældre gennemsnitligt er friskere, er der nogle af dem, der bliver syge, og selv om de i gennemsnit har færre sengedage – stiller det krav til, at kommunerne skal kunne gribe patienterne, når de løftes ud af sengen.
Martin Lidegaard (RV), 2023-05-31:
Vi Radikale er stolte over sammen med Liberal Alliance og Konservative at have præsenteret et andet og mere ambitiøst reformprogram, der har den stik modsatte generationsprofil, så raske og rørige i de ældre generationer også er med til at bidrage til deres egen sundhed til deres nedslidte jævnaldrende og til fremtidens generationer.
Jan Petersen (S), 2006-12-13:
Det giver jo ikke mening at aflevere et skattereformforslag fra Folketingets talerstol i dag om en opgave, vi mener i første omgang skal lægges i en kommission, som skal undersøge de muligheder, der er, og fremlægge en række forslag, som så kan danne grundlaget for, at de politiske partier på et bredt grundlag kan se, hvad de kan blive enige om, sådan at Danmark får en langvarig, holdbar skattereform.